1. *sz. melléklet*

**A Mesebolt Bábszínház tevékenysége**

**a 2013. és 2015. közötti időszakra szóló fenntartói szerződésben foglaltak értékelése**

**A SZERVEZET ÁLTAL VÁLLALT ELŐADÓ-MŰVÉSZETI SZOLGÁLTATÁSOK**

* A Mesebolt Bábszínház az elmúlt évek alatt a hazai gyermekszínházi szakma meghatározó, egyik legjelentősebb műhelyévé vált, melyet a szakmai találkozókon, fesztiválokon való részvétel, s a szakmai közönség által nekünk ítélt elismerések is bizonyítanak.
* A Bábszínház jelentős külföldi fesztiválokra is meghívást kapott, s nemzetközi szinten is sikereket ért el.
* A Bábszínház előadásainak ill. bemutatóinak száma minden esztendőben jelentősen meghaladta az előírtat.
* Számos új kezdeményezést indítottunk útjára, több új bérletsorozatot szerveztünk.
* A Bábszínház megőrizte kiemelt besorolását.

BEMUTATÓK SZÁMA

**Előírt:** évente 4. - ebből maximum 2 lehet felnőtteknek szóló, s legalább 50%-a kortárs vagy klasszikus magyar

**Tény:**

2013.

Bemutatók száma: 14

Ebből kortárs magyar:10

Ebből klasszikus magyar:1

Ebből felnőtt: 1

2014.

Bemutatók száma: 11

Ebből kortárs magyar: 6

Ebből klasszikus magyar:0

Ebből felnőtt: 0

2015. október 31-ig

Bemutatók száma: 7

Ebből kortárs magyar: 6

Ebből klasszikus magyar:1

Ebből felnőtt: 1

December 31-ig még egy bemutatót tervezünk, amely klasszikus magyar szerző műve.

LÁTOGATOTTSÁG SZÉKHELYI ELŐADÁSOKON

**Előírt:** A fizető nézők száma legalább75% a befogadóképességhez képest

**Tény:**

2012/2013-as évad: 96%

2013/2014-es évad: 89,6%

2014/2015-ös évad: 94,4%

ELŐADÁSSZÁM, TERÜLETI ELOSZTÁS

**Előírt:** 240

Ebből szombathelyen: 192

Ebből Szombathelyen kívül: 48

Ebből kulturálisan kevésbé ellátott régióban: 17

Ebből határon túli magyarlakta területeken: 2

A Kulturálisan kevésbé ellátott, azaz a kedvezményezett régiók (járások) közé a jogszabály (290/2014. (XI.26.) Korm. rendelet) szerint nagyon sok kistelepülés nem sorolható be (Vas megyéből csak a celldömölki,, a vasvári, és 2015. végéig az őriszentpéteri járás települései tartoznak ide), de beletartozik több nagyobb település, így például Kaposvár is. A színházi statisztikákban eszerint kell a településeket besorolnunk, de megítélésünk szerint így félrevezető adatot kapunk. Éppen ezért külön közöljük a falvakban megtartott előadásaink számát is.

**Tény:**

2013.

Előadásszám: 353

Ebből Szombathelyen: 270

Ebből Vas megye más településein: 48

Ebből más megyében: 34

Ebből külföldön: 1 (Nyitra)

Ebből hátrányos településen: 9

Ebből falvakban: 30

2014.

Előadásszám: 365

Ebből Szombathelyen: 255

Ebből Vas megye más településein: 50

Ebből más megyében: 53

Ebből külföldön: 7 (Nyitra, Körmöcbánya, Varsó, Bialystok, Wroclaw)

Ebből hátrányos településen: 30

Ebből falvakban: 31

2015. október 31-ig

Előadásszám: 261

Ebből Szombathelyen: 141

Ebből Vas megye más településein: 73

Ebből más megyében: 41

Ebből külföldön: 6 (Kassa, Körmöcbánya, Maribor, Poznan, Hradec Kralové)

Ebből hátrányos településen: 21

Ebből falvakban: 54

Ebből látható, hogy az előadásszámot már teljesítettük. Év végéig még várhatóan 85 előadásunk lesz, ebből 79 Szombathelyen.

* A hátrányos helyzetű településeken megtartott előadások száma 2013-ban elmaradt az előírttól.
* Külföldi előadásaink helyszínei nem magyarlakta települések voltak.
* Muravidékkel - a megyei önkormányzat által előírt- kapcsolataink megszakadtak, főként azért, mert már nem vállalja át senki az előadások költségeit. Az ausztriai és szlovákiai határ menti településeken az elmúlt két évtizedben csak elvétve játszottunk, nem sikerült kapcsolatokat kialakítanunk. A Megtartott előadások esetében sem tudtuk előadásaink szokásos árát érvényesíteni.

**A SZERVEZET ÁLTAL VÁLLALT EGYÉB KÖTELEZETTSÉGEK**

* Az intézmény együttműködött a város művészeti, kulturális, oktatási és szociális intézményeivel, a civil szervezetekkel.
* Az intézmény nem kapott felkérést, hogy részt vegyen Szombathely nemzetközi kapcsolatainak ápolásában, külföldi vendégjátékait maga szervezte, kapcsolatrendszerét maga alakította ki.
* Az intézmény részt vett azokon a kiemelt városi rendezvényeken, amelyekre a szervezőktől felkérést kapott.
* Többször kezdeményeztük, hogy a Savaria Történelmi Karneválon több (s nem csak kamara- ill. gyermekeknek szóló) előadásunkkal vehessünk részt, ezt a szervezők nem igényelték.
* Az előző naptári évben végzett munkáról szóló beszámolót és a következő év munkatervét minden esetben határidőre eljuttattuk a Fenntartóhoz.
* 2015 szeptemberében eljuttattuk ill. személyesen elmondtuk javaslatainkat a Polgármesteri Hivatal illetékes vezetőinek.

**2013.**

A város hagyományos nagyrendezvényein jelen voltunk (Gyereknap, Savaria Történelmi Karnevál).

Közreműködtünk az OMSZ 65. jubileuma alkalmából rendezett Mentőnapon.

Folytatódott az együttműködés az Egyesített Bölcsődei Intézménnyel (hospitálások, előadássorozat) Ki kell emelni, hogy a bölcsődei kisgyermekgondozók 40 órás akkreditált szakmai továbbképzésének mi voltunk a szakmai irányítói ill. az oktatók közül több színházunk társulatának tagja volt.

Az AGORA - Gyermekek Házával (TÁMOP programban való részvétel, közös rendezvények) és a Berzsenyi Dániel Könyvtárral ( kiállítás, könyvhét) is együtt dolgoztunk.

A Regionális Szociális Forrásközpont együttműködő partnereként továbbra részt vettünk a EQUAL Program részeként megvalósuló komplex rehabilitációs programban. Teátrális lelkesítő tevékenység címmel színházunk szakemberei által sérült fiataloknak tartott foglalkozássorozat „eredményét” láthatta a közönség a Határtalanul című magyar-szlovén kulturális napon..

Továbbra is segítséget adtunk a produkciók iskolai-óvodai feldolgozásához, a látottaknak a napi oktató munkában való felhasználásához.

Iskolai csoportok 9 alkalommal vettek rész műhelylátogatáson ill. drámapedagógiai foglalkozáson.

Az iskolák közül ebben az esztendőben a Brenner János Általános Iskolában szerveztünk kiállítást.

Karácsonyi előadásunkhoz kapcsolódva 19 iskolai csoportnak szerveztünk kézműves foglalkozást.

Ebben az esztendőben is több saját rendezvényt kezdeményeztünk ill. szerveztünk: Pünkösd vasárnap Szombathely Fő terén láthatta a közönség a Baltasar Espinosa utolsó üdülése és üdvözülése című passiójátékunkat. Júniusban vendégünk volt az európai hírű író: Paul Maar. Ebből az alkalomból minifesztivált szerveztünk, ahol az érdeklődők láthatták a műveiből készült előadásainkat ill. találkozhattak, beszélgethettek a szerzővel és színházi rendező feleségével. Különleges előadást, találkozót szerveztünk Gencsapáti határában, a Szentkúton. A falu lakói nézhették meg passiójátékunkat. Az előadásról, az előkészületekről dokumentumfilm készült, melyet a Duna Televízióban láthattak az érdeklődők.

Szeptemberben megrendeztük hagyományos családi évadnyitónkat a Fő téren (Hang-Tér-Kép).

**2014.**

A város hagyományos nagyrendezvényein jelen voltunk (gyermeknap, Savaria Történelmi Karnevál), s több új felkérésnek is eleget tettünk (Autizmus világnapja, március 15-i rendezvények).

Szeptemberben megtartottuk hagyományos Hang-Tér-Kép című évadnyitónkat.

Újdonság, hogy márciusban farsangi foglalkozássorozatunk zárásaként farsangfarki rendezvényt szerveztünk a Fő téren, s a bábszínházi világnapon a vasútállomáson Jegyben járunk! címmel bábos etűdöket mutattunk be.

Továbbra is segítséget adtunk a produkciók iskolai-óvodai feldolgozásához, a látottaknak a napi oktató munkában való felhasználásához.

Útjára indítottunk egy bábos vándorkiállítást is, melyet 2014 tavaszán 5 szombathelyi iskolában láthattak az érdeklődök. Részt vettünk a Derkovits-hét programjában is (rajzverseny).

Murakeresztúron egy előadásunkkal közreműködtünk egy beteg kisfiú segítésére létrejött jótékony célú rendezvényen.

Közreműködtünk az Ünnepi Könyvhét gyerekrendezvényén.

Az elmúlt évekhez hasonlóan a Magyar Máltai Szeretetszolgálat Szombathelyi Csoportjával együttműködve élelmiszergyűjtő kampányt szerveztünk, s egy zenei-irodalmi összeállítással közreműködtünk karácsonyi rendezvényükön is.

Farsangi és Szent Márton életét bemutató előadásunkhoz kapcsolódóan 56 iskolai csoportnak szerveztünk kézműves foglalkozást.

**2015. október 31-ig**

Közreműködtünk a városi gyermeknapon, a Savaria Múzeum rendezvényein, s több egyéb felkérésnek is eleget tettünk (Autizmus világnapja, március 15-i rendezvények).

Részt veszünk a Szent Márton nevében című rendezvényen.

Szeptemberben megtartottuk hagyományos Hang-Tér-Kép című évadnyitónkat.

Továbbra is segítséget adtunk a produkciók iskolai-óvodai feldolgozásához, a látottaknak a napi oktató munkában való felhasználásához.

A hideg szív című előadásunkhoz kapcsolódóan előkészítő és a befogadást segítő, feldolgozó drámapedagógiai foglalkozást tartottunk iskolásoknak. (28 foglalkozás, 13 iskolában).

Közreműködtünk az Ünnepi Könyvhét gyerekrendezvényén.

Korngut-Kemény család hagyatékából összeállított, Szervusztok, pajtikák! című nagyszabású kiállításunk október elején nyílt meg a volt Püspöki Elemi Iskola épületében (ma Brenner Óvoda).

Augusztusban ill. szeptember elején szakmai programot szerveztünk pedagógusoknak Németh Andrea drámapedagógus és Dr. Fűzfa Balázs irodalomtörténész közreműködésével.

Szent Márton életét bemutató előadásunkhoz kapcsolódóan 12 iskolai csoportnak szerveztünk kézműves foglalkozást, év végéig még további 21 várható.

**A SZOLGÁLTATÁSOK ELLÁTÁSÁT BIZTOSÍTÓ FELTÉTELEK**

* A működés infrastrukturális feltételei változatlanok maradtak. A Bábszínház elhelyezésével kapcsolatban erőfeszítéseink ellenére sem történt semmi változás. Igénytelen, lerobbant, műszakilag elavult, elhasznált épületben vagyunk kénytelenek fogadni nézőinket. Több alkalommal megfogalmaztuk javaslatainkat, s felvázoltuk a lehetséges megoldásokat. A színházi-bábszínházi szakmai szervezeteken keresztül ill. személyes találkozók során az elmúlt években több egyeztetés is történt a szakminisztérium illetékes államtitkárával az általunk életre hívott, a Mesebolt Bábszínház elhelyezésének anyagi fedezetét (is) megoldó „Hat város egy akarat” elnevezésű kezdeményezésről.
* Az elmúlt években sok plusz munkát jelentett, sok kényszermegoldást, szakmai megalkuvást eredményezett, hogy csak részben biztosítottak a színházi működés infrastrukturális feltételei.
* Saját erőből megvalósítottuk a nézőtéri rendszerünk fejlesztését, hogy valamelyest biztonságos, kulturált feltételt tudjunk biztosítani nézőinknek. Vépen, meglévő bérelt raktárunk területét további területtel növeltük, s lecseréltük a teherautónkat. Ezekhez a fejlesztésekhez nem igényeltünk plusz önkormányzati támogatást.
* A Bábszínház társulatának a létszáma az országban az egyik legkisebb. Ez komoly problémát jelent. Legalább 3 dolgozóra lenne még szükség (díszletező-kellékes; bábkészítő; művészeti asszisztens)
* KÖLTSÉGVETÉS

**Előírt:**

A működéshez szükséges források biztosításának aránya:

Önkormányzat: 15%

Központi költségvetés: 65%

Saját bevétel: 20%

**Tény:**

2013.

|  |  |  |  |  |
| --- | --- | --- | --- | --- |
| bevétel | Terv | % | Tény | % |
| önkormányzati | 16.100e:- Ft | 16% | 18.205e.-Ft\* | 13% |
| központi | 65.300e.-Ft | 64% | 65.300e.-Ft | 48% |
| saját ea. bevétel | 20.100e.-Ft | 20% | 33.646e.-Ft | 25% |
| egyéb saját bev. | 0 |  | 19.044e.-Ft | 14% |

\*A növekedés oka: bérkompenzáció

2014.

|  |  |  |  |  |
| --- | --- | --- | --- | --- |
| bevétel | Terv | % | Tény | % |
| önkormányzati | 16.100e:- Ft | 15% | 19.226e.-Ft\* | 13% |
| központi | 65.000e.-Ft | 62% | 65.000e.-Ft | 45% |
| saját ea. bevétel | 23.106e.-Ft | 22% | 39.264e.-Ft | 27% |
| egyéb saját bev. | 0 |  | 20.103e.-Ft | 14% |

\*A növekedés oka: bérkompenzáció, a Szent Márton programirodával előadás közös létrehozására kötött megállapodás szerinti támogatás, monitor vásárlás

2015.

|  |  |  |  |  |
| --- | --- | --- | --- | --- |
| bevétel | Terv | % | Tény (X.31-ig) | % |
| önkormányzati | 15.000e:- Ft | 14% | 13.058.-Ft\* | 10% |
| központi | 65.100e.-Ft | 61% | 65.100e.-Ft | 51% |
| saját ea. bevétel | 27.003e.-Ft | 25% | 35.408e.-Ft | 27% |
| egyéb saját bev. | 0 |  | 15.264e.-Ft | 12% |

\*A csökkenés oka: a GESZ létrehozása: -2.442e.- Ft; Civil alap támogatása + 500e.- Ft

A TELJESÍTÉS ELLENŐRZÉSE:

* Az intézmény minden esztendőben megőrizte pénzügyi stabilitását. Ez a saját bevételek jelentős túlteljesítésével, az elnyert pályázati támogatásokkal, és a saját erőből megszerzett TAO támogatással volt lehetséges.
* Az intézmény a vizsgált időszakban jelentős többletmunkát végzett, sok esetben szinte már erőn felül vállalt feladatokat.
* Az elmúlt években több ellenőrzés zajlott az intézményben. Ezek során a belső ellenőr ill. az önkormányzat szakemberei semmilyen jelentős hiányosságot nem tártak fel Néhány apró változtatást, pontosítást javasoltak, s ezeknek eleget is tettünk.
* A központi költségvetési támogatás felhasználása a jogszabályokban előírtak szerint történt, a szakhatóság azt rendben találta.
* 2015-ben egy pályázatunk NKA ellenőrzést is kapott. A szakemberek mindent rendben találtak.
* A Bábszínház határidőre eleget tett a jogszabályokban előírt valamennyi beszámolási kötelezettségének.
* Mivel ÁFA visszaigénylésünk volt, ezért NAV ellenőrzés is zajlott, a hatóság nem tárt fel hiányosságot ill. szabálytalanságot.

Szombathely, 2015. november 3.

Kovács Géza

igazgató